האישה מהבית שממול לבחורה בחלון

האישה מהבית שממול לבחורה בחלון (באנגלית: The Woman in the House Across the Street from the Girl in the Window) היא מיני־סדרה אמריקאית שנוצרה על ידי רייצ'ל רמרס, יו דיווידסון ולארי דורף. קריסטן בל, מייקל איילי, טום ריילי, מרי הולנד, קמרון בריטון וסמסרה ייט מככבים בסדרה. הסדרה כוללת אלמנטים מז'אנר הקומדיה האפלה והמותחנים, אך היא בעיקר פרודיה על מותחנים פסיכולוגיים. לסדרה שמונה פרקים, אורכה הכולל הוא פחות מארבע שעות והיא שוחררה ב-28 בינואר 2022 בנטפליקס. היא זכתה לביקורות מעורבות מצד המבקרים, בעוד שהביצועים של בל זכו לשבחים.

== תקציר העלילה ==
אישה שבורת לב בשם אנה (משוחקת על ידי קריסטן בל) לא בטוחה אם היא הייתה עדה לרצח או לא. היא נוהגת לערבב אלכוהול עם תרופות שנתן לה הפסיכולוג שלה ובשל כך היא סובלת מהזיות תכופות ומפחד משתק מהגשם (אומברופוביה). אנה מנודה על ידי חברי הקהילה שלה ושכניה החדשים, והיא מתויגת על ידי המשטרה כ"משוגעת". אנה מתחילה לחקור כדי למצוא את האמת לגבי מה שראתה.<ref name="SeriesOrder"></ref>

== שחקנים ודמויות ==
=== ראשיים ===
* קריסטן בל משחקת את אנה, ציירת שלוקחת הפסקה מהקריירה שלה <ref></ref> כדי להתאבל על מותה של בתה בת השמונה, טרגדיה שגם גרמה לפירוק של נישואיה.<ref name="psy"></ref> היא סובלת מפחד מגשם ולעיתים קרובות היא שותה בקבוקי יין שלמים ומערבבת אותם עם התרופות השונות שלה, מה שגורם לה להזות. <ref></ref><ref name="wsj"></ref> היא נוהגת לבשל תבשילי עוף וקוראת ספרים עם כותרות כמו "האישה מעבר לאגם" ו"הנערה שבשייט".<ref name="hibiscus"></ref><ref></ref><ref></ref>
* מייקל איילי משחק את דאגלס, בעלה לשעבר של אנה, שעובד כפסיכיאטר משפטי בFBI המתמחה ברוצחים סדרתיים.<ref name="psy" />
* טום ריילי משחק את ניל, השכן האלמן של אנה.
* מרי הולנד משחקת את סלואן, חברתה התומכת של אנה. סלואן היא בעלת גלריית אמנות מקומית.
* קמרון בריטון משחק את ביואל, שיפוצניק ידידותי שמתקן את תיבת הדואר של אנה במשך שנים. הוא היה המטופל הראשון של דאגלס, לאחר שהרג את משפחתו בפטיש. דאגלס שכר אותו לאחר שסיים לטפל בו והחזיר אותו למוטב.<ref name="mailbox"></ref><ref></ref>
* סאמסארה יט משחקת את אמה, בתו בת התשע של ניל.<ref></ref><ref name="killer"></ref>

=== משניים ===
* ברנדה קו משחקת את קרול, שכנתה של אנה שנוהגת לשפוט אותה.<ref></ref>
* שלי הניג משחקת את ליסה, חברתו של ניל שאנה חושבת שנרצחה.<ref></ref> מאוחר יותר מתגלה ששמה האמיתי הוא צ'סטיטי לינקוס.<ref name="grave"></ref>
* כריסטינה אנתוני משחקת את הבלשית המשטרתית בקי ליין.
* בנג'מין לוי אגילר משחק את רקס, חשפן.<ref></ref>

שחקנים נוספים כוללים את אפי פראט שמשחקת את אליזבת - בתה בת ה-8 של אנה שמתה ב-2018, ברנדן ג'נינגס שמשחק את הרוצח הסדרתי מייק - קניבל שרצח את אליזבת,<ref name="wsj"></ref><ref name="grave"></ref> ג'נינה גאבנקר המשחקת את מרדית' - אשתו המנוחה של ניל, ניטיה וידיאסאגר המשחקת את הילרי - אחותה של מרדית, ניקול פוליאם המשחקת את קלייר - עמיתה לעבודה של דאגלס.<ref name="killer"></ref><ref name="filmed?"></ref> הפרק האחרון כולל הופעות של ג'ים ראש כדייל וגלן קלוז כאשת עסקים.<ref></ref>

== הפקה ==
=== פיתוח ===
ב-20 באוקטובר 2020, נטפליקס נתנה להפקת הסדרה הגבלה לשמונה פרקים.<ref name="SeriesOrder"></ref> היוצרים נאלצו לבטל רעיונות שונים בטיוטות שלהם כדי שיוכלו לצלם בבטיחות במהלך מגפת הקורונה, ו-ויל פרל פיקח עליהם באינטרנט באמצעות שיחות זום.<ref name="zoom"></ref>

=== ליהוק ===
ב-19 בפברואר 2021, טום ריילי הצטרף לצוות הראשי.<ref></ref> ב-2 במרץ 2021, מרי הולנד, שלי הניג, כריסטינה אנתוני, סאמסארה יט, קמרון בריטון ובנג'מין לוי אגילר לוהקו לתפקידים ראשיים.<ref name="MainCast"></ref> מכיוון שיט היא קטינה, המפיקים ביקשו את הסכמת אמה לכך שהיא תשחק רוצחת בשיחת זום.<ref name="zoom"></ref> ב-10 בנובמבר 2021, דווח שמייקל איילי לוהק לככב בתפקיד הראשי.<ref name="MichaelE"></ref> גלן קלוז חשפה שהיא הצטרפה לצוות בתנאי אחד בלבד, בעוד שהרקע של הדמות עדיין לא הוחלט.<ref></ref>

=== צילום ===
הצילום העיקרי התקיים בלוס אנג'לס בין מרץ למאי 2021.<ref name="filmed?"></ref><ref></ref><ref></ref>

בזמן הצילומים נעשה שימוש בתה היביסקוס במקום יין אדום.<ref name="hibiscus"></ref> לבל ולאילי היה רצף ריקוד של חמש דקות שנחתך מהסדרה. בל ויט צילמו חלק ניכר מסצנת הקרב שלהם בעצמם, אבל הם השתמשו בכפילים עבור סצנות מסוימות. בעוד שבל ציינה שאין לה מושג לגבי עונת המשך לאחר הקליף האנגר, היוצרים רמזו שהם דנים לגבי המשך אפשרי כשנשאלו על הליהוק של קלוז.<ref name="dance"></ref><ref></ref><ref></ref><ref></ref><ref></ref>

הסדרה שואבת השראה מהספר "האישה בחלון" של איי- ג'יי פין, מ"הבחורה על הרכבת" של פולה הוקינס, מ"רבקה" של דפני דו מורייר, מ"החלון האחורי" של אלפרד היצ'קוק ומ"החפצים החדים" של גיליאן פלין.<ref></ref><ref></ref> תפקיד הבילוש של בל בסדרה נוצר גם בהשראת דמותה הקודמת ורוניקה מארס מהסדרה ורוניקה מארס.<ref></ref> בל גם שרה את השיר "גשם גשם לך מכאן" לשיר הפתיחה.<ref></ref><ref></ref>

== שחרור ==
ב-8 בדצמבר 2021, הוכרז שהסדרה תצא ב-28 בינואר 2022, וששמה יהיה: "האישה מהבית שממול לבחורה בחלון."<ref></ref> בל חשפה שהיא הגנה על בחירת השם כשנטפליקס רצתה לקצר אותו.<ref name="mailbox"></ref><ref></ref> לאחר יציאתו לאקרנים, הוא היה ברשימת ה"הכי נצפים" בנטפליקס בארצות הברית, בין 30 בינואר ל-3 בפברואר.<ref></ref><ref></ref>

== קבלה וביקורת ==
בדף הביקורות באתר "רוטן טומאטוז", 56% מביקורות של 50 מבקרים היו חיוביות, והממוצע היה 6.0/10. הביקורת באתר ציינה שהסדרה סובלת מבעיות אך שהמשחק של קריסטן בל מצוין. אתר Metacritic, שמשתמש בממוצע משוקלל, נתן לסדרה ציון של 49 מתוך 100, בהסתמך על ביקורות של 21 מבקרים. צ'יטרה רמאסוואמי נתנה לסדרה שני כוכבים מתוך חמישה בעיתון הגרדיאן, וביקרה את הסדרה על כך שהבלבול בטון של הסדרה הוא "לפחות מגוחך ואפילו מבעית", וסיכמה את הסדרה כ"לא משעשעת, פשוט נוראית".<ref></ref>

== קישורים חיצוניים ==

== הערות שוליים ==

קטגוריה:תוכניות טלוויזיה באנגלית
קטגוריה:סדרות מתח אמריקאיות
קטגוריה:סדרות טלוויזיה אמריקאיות
קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:נטפליקס: תוכניות וסדרות